1.《咏朱墨斋山茶花》宋朝·金朋说 谁掇孤根墙解栽,天然农艳衬瑶台。岁寒松柏如相问,一点丹红雪里开。2.《山茶·游蜂掠尽粉丝黄》宋朝·苏轼游蜂掠尽粉丝黄,落蕊犹收蜜露香。待得春风几枝在,年来杀菽有飞霜。3.《题画·其十二·山茶》清朝·成鹫绿叶丹葩迥自殊,何须琪树秀三株。清风袭袭生衣袂,一笑相看人姓卢。4.《山茶》宋朝·刘克庄青女行霜下晓空,山茶独殿众花丛。不知户外千林缟,且看盆中一本红。性晚每经寒始拆,色深却爱日微烘。人言此树尤难养,暮溉晨浇自课僮。5.《白山茶杂花》宋朝·陈宓奇葩冬后蕊,羞涩见东风。不变冰霜操,从他百卉红。芍药包红锦,橘花烂明珠。不复忆海棠,飘零烟雨中。6.《题卧屏十八花·山茶》宋朝·葛立方十月幽园开晓风,层层绛蕊艳芳业。江南只惯收鹰爪,谁顾山前鹤顶红。7.《次韵伯父茶花·真态妖香自不言》宋朝·苏籀真态妖香自不言,斲冰修月妙无痕。直须哜啜松风碗,岂患诗魔渴醉魂。8.《春晚山茶花数朵艳甚》宋朝·胡仲弓万红彫落尽,留住隔年花。独艳迎人笑,残妆带雨斜。物情无老少,春意自繁华。颜色休相妒,风流别一家。9.《十一月十日海云赏山茶》宋朝·范成大门巷欢呼十里村,腊前风物已知春。两年池上经行处,万里天边未去人。客鬓花身俱岁晚,妆光酒色且时新。海云桥下溪如镜,休把冠巾照路尘。10.《山茶花·花近东溪居士家》宋朝·俞国宝 花近东溪居士家,好携樽酒款携茶。玉皇收拾还天上,便恐筠阳无此花。11.《山茶》明朝·于若瀛丹砂点雕蕊,经月独含苞。既足风前态,还宜雪里娇。12.《茶花》宋朝·洪刍万卉千葩画不如,芬芳合比白云腴。应凭巧绝传神笔,幻出江南没骨图。13.《梅花山茶》宋朝·范成大月淡玉逾瘦,雪深红欲燃。同时不同调,聊用慰衰年。15.《红茶花》唐朝·司空图 景物诗人见即夸,岂怜高韵说红茶。 牡丹枉用三春力,开得方知不是花。16.《十二月十八日海云赏山茶》宋朝·范成大追趁新晴管物华,马蹄松快帽檐斜。天南腊尽风曦雪,冰下春来水漱沙。已报主林催市柳,仍从掌故问山茶。丰年自是驩声沸,更著牙前画鼓挝。17.《筇竹寺看山茶》明朝·史谨老僧邀我看山茶,叶底枝头尽著花。雪后园林张绣幄,雨馀颜色醉丹砂。芙蓉寂寞空成恨,芍药风流岂足誇。来岁未知谁共赏,金尊无酒更宜赊。18.《和虞使君赋山茶花二首·梅花蘸碧江当》宋朝·程公许梅花蘸碧江当,似怪高人金玉音。咏絮可怜清寡伴,冠霞来与共论心。定知名迫琼瑶